EkBass/fiwiki-20250220-pages-articles huggingface dataset:
Vera Farmiga

Vera Ann Farmiga (s. 6. elokuuta 1973 Clifton, New Jersey) on yhdys­valtalainen näyttelijä, ohjaaja ja tuottaja. Hänet tunnetaan muun muassa rooleistaan elo­kuvissa Running Scared (2006), The Departed (2006), Poika raidallisessa pyjamassa (2008), Ottolapsi (2009) ja Kirottu (2013). Hän sai parhaan nais­sivu­osan Oscar-ehdokkuuden elo­kuvasta Up in the Air (2009). == Varhainen elämä == Farmiga syntyi ja kasvoi eristyneessä amerikan­ukrainalaisessa yhteisössä. Hänen vanhempansa ovat amerikan­ukrainalaisia maahan­muuttajia. Isä on tietokone­ohjelmien analyytikko ja äiti opettaja. Farmiga on perheen seitsemästä lapsesta toiseksi vanhin ja hän oppi puhumaan englantia kuusi­vuotiaana. == Yksityiselämä == Farmiga oli naimisissa näyttelijä Sebastian Rochén kanssa vuosina 1997–2004. Vuonna 2008 Farmiga meni naimisiin muusikkona toimivan Renn Hawkeyn kanssa, heillä on kaksi lasta: poika ja tyttö. Farmigan sisko Taissa Farmiga on myös näyttelijä. == Valikoitu filmografia == * Running Scared (2006) * The Departed (2006) * Poika raidallisessa pyjamassa (2008) * Ottolapsi (2009) * Up in the Air (2009) * Kirottu (2013) * Bates Motel (2013–2017) * Kirottu 2 (2016) * Annabelle Comes Home (2019) * Kirottu 3: Paholaisen vallassa (2021) == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset elokuvaohjaajat Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Amerikanukrainalaiset Luokka:Vuonna 1973 syntyneet Luokka:Elävät henkilöt
Kulttuuritalo Korundi

Kulttuuritalo Korundi on Rovaniemen vuonna 2011 avattu Kulttuuritalo, jonka tilat on kunnostettu vuonna 1933 rakennetusta postiautovarikosta. Postiautovarikko on yksi harvoista toisessa maailmansodassa säilyneitä rakennuksista Rovaniemellä. Rovaniemen taidemuseo toimi jo aiemmin osassa entistä varikkoa, jotka kunnostettiin vuosina 2009–2011 uudeksi kulttuuritaloksi muun muassa Euroopan aluekehitysrahaston rahoittaman projektin avulla. Sisäpihalle rakennettiin uudisrakennuksena erillinen monitoimisali, joka on Rovaniemen kaupunginorkesteri – Lapin kamariorkesterin kotisali. Soittajilla on uudessa talossa harjoitustilat. Rovaniemen taidemuseolle lisättiin näyttelytilaa, taidevarastoja ja toimistotiloja. Korundi avattiin toukokuussa 2011.Yle.fi viitattu 17.9.2011 Postiautovarikko on rakennettu 1930-luvun alkupuolella. Se on kaksikerroksinen, pitkänomainen punatiilinen rakennus, jonka pohjoispuolella on raunioiden purkutiilistä rakennettu laajennus, johon vuonna 1986 avattiin professori Juhani Pallasmaan suunnitelmien mukaan tehdyt taidemuseon tilat. Lapinkävijäntielle avautuvan pääoven edessä on neljä graniittipylvästä. Korundi sai nimensä yleisölle suunnatun nimikilpailun tuloksena. Lapissa esiintyy hyvälaatuisena mineraalia korundia, jota tavataan usein kultahuuhdonnassa. Rakennuksen kokonaispinta-ala on 5 300 m². == Lähteet == ==Aiheesta muualla== Luokka:Rovaniemen rakennukset ja rakennelmat Luokka:Suomen konserttitalot
Ahdistus (tunne)

Ahdistus on tunnetila, johon voi liittyä tuskaisuutta, pelokkuutta, paniikkioireita, huolestuneisuutta ja univaikeuksia. Ajoittainen ahdistus on osa kaikkien ihmisten elämää.http://www.vaestoliitto.fi/vanhemmuus/tietoa_vanhemmille/murrosikaisten- vanhemmat/tietoa/mielenterveys2/nuoren_ahdistus/ Ahdistus muuttuu mielenterveyden häiriöksi, mikäli se on suhteettoman suurta (pieni tilanne tuottaa suurta ahdistusta), jatkuu pitkään stressaavan tilanteen jälkeenkin tai esiintyy ilman ulkoista syytä.http://web4health.info/fi/answers/anx- gen.htm == Syyt == Ahdistus on pelon tavoin normaali sopeutumisreaktio. Pelko on reaktio vaaraa ennustavaan ärsykkeeseen. Ahdistuksen kohde ei usein ole yhtä selkeä kuin pelon kohde, ja ahdistuksen kohde voi olla ajallisesti kauempana tulevaisuudessa. Pelko on aistilähtöistä, kun taas ahdistus on kognitiolähtöistä. Pelko ja ahdistus esiintyvät hyvin samanlaisina eri eläimillä, eli ne ovat evolutiivisesti konservoituneita. Monet lääkeaineet voivat aiheuttaa sivuvaikutuksena ahdistuneisuutta. Tällaisia lääkeaineita ovat muun muassa analgeetit, anestesia-aineet, väsyttävät antihistamiinit, antikolinergiset aineet, ehkäisytabletit, epilepsialääkkeet, sympatomimeetit, insuliini, kilpirauhashormonit, litium, masennuslääkkeet, Parkinsonin taudin lääkkeet, psykoosilääkkeet, sydänlääkkeet ja verenpainelääkkeet. Ahdistuneisuushäiriöt ovat mielenterveyden häiriöitä, joiden oireisiin kuuluu ahdistuksen tunne. Ahdistuneisuushäiriöt ovat tavallisimpia mielenterveyden häiriöitä. Ahdistuneisuushäiriö puhkeaa yleensä ympäristötekijöiden ja perinnöllisen alttiuden yhteisvaikutuksesta. Ahdistuneisuus voi olla myös skitsofrenian ennakko- oirehttp://schizophreniabulletin.oxfordjournals.org/content/22/2/353.full.pdf. == Hoito == Ahdistuneisuutta voidaan lievittää itse tai läheisen tukemana muun muassa * kirjaamalla ylös omia arvoja ja toiveita ja tekemällä näiden mukaisia elämänmuutoksia * kirjaamalla ylös aiemmin mieltä piristäneitä aktiviteetteja ja lisäämällä näitä elämään * parantamalla omaa elämänhallinnan tunnetta ja fyysistä terveyttä pyrkimällä säännöllisempään uni-, ruokailu- ja liikuntarytmiin * pitämällä päiväkirjaa havainnoiden omia ajatuksia, tunteita, tuntemuksia ja toimintaa eri tilanteissa * kirjaamalla ylös ahdistuksen mahdollisia syitä pohtimalla omaa elämää aina varhaisista kokemuksista lähtien * tunnistamalla ahdistusta edeltäviä varomerkkejä omassa mielessä tai toiminnassa ja harjoittelemalla näihin sopivia vasteita (esimerkiksi ajatuksen haastaminen) * kirjaamalla päivän aikana heränneet huolet ja käsittelemällä näitä päivään varatun lyhyen huolihetken aikana * ratkaisemalla tekemättömiä vaikeita päätöksiä listaamalla ja vertailemalla eri vaihtoehtojen hyötyjä ja haittoja * pohtimalla huolien todellista todennäköisyyttä ja niiden realisoitumisesta selviytymistä ja * altistumalla vähitellen pelon kohteelle mielikuvaharjoittelun kautta. == Katso myös == * Masennus == Lähteet == == Aiheesta muualla == Luokka:Tunteet Luokka:Seulonnan keskeiset artikkelit
Jääkiekon naisten maailmanmestaruuskilpailut 2009

Jääkiekon naisten maailmanmestaruuskilpailut 2009 käytiin 4.–12. huhtikuuta Hämeenlinnassa Suomessa. Kultaa voitti Yhdysvallat kaatamalla Kanadan finaalissa. Pronssia vei Suomi voittamalla Ruotsin. ==Pelisysteemi== Turnaus oli viimeinen, jossa oli käytössä poikkeuksellinen, yhdeksälle joukkueelle suunniteltu pelisysteemi. Seuraaviin, vuoden 2011 kisoihin joukkuemäärä pudotettiin kahdeksaan. Systeemissä yhdeksän joukkuetta jaettiin ensin kolmeen kolmen joukkueen alkulohkoon (A-, B-, ja C-lohkot), joissa joukkueet pelasivat yhden ottelun kumpaakin vastustajaansa vastaan. Tämän jälkeen muodostettiin jatkolohkot seuraavasti: Lohkovoittajat pelasivat samalla tyylillä keskenään välieräsarja D:n, jonka voittaja ja kakkonen etenivät finaaliin, kun taas kolmonen putosi pronssiotteluun. Lohkokakkoset puolestaan pelasivat välieräsarja E:n, jonka voittaja eteni pronssiotteluun välieräsarja D:n kolmosta vastaan. Välieräsarja E:n kakkonen sijoittui turnauksessa viidenneksi ja kolmonen kuudenneksi. Alkulohkojen kolmoset puolestaan pelasivat putoamissarja F:n, jonka voittaja ja kakkonen jäisivät A-sarjaan, mutta kolmonen putoaisi B-sarjaan. Mutta koska seuraaviin kisoihin joukkueitten määrää pudotettiin kahdeksaan, nyt myös putoamissarja F:n kakkonen pudotettiin B-sarjaan. Välieräsarjojen jälkeen välieräsarja D:n kolmonen ja välieräsarja E:n voittaja pelasivat pronssiottelun niin, että välieräsarja D:n kolmonen oli kotijoukkue ja välieräsarja E:n voittaja vierasjoukkue. Turnauksen lopuksi pelattiin finaali, jossa kamppailivat välieräsarja D:n voittaja ja kakkonen. Näistä välieräsarja D:n voittaja pelasi kotijoukkueena ja kakkonen vierasjoukkueena. == Alkusarja == === Ryhmä A === Joukkue Ottelut Voitot JA- voitot JA-tappiot Tappiot Maaliero Pisteet 2 2 0 0 0 +16 6 2 1 0 0 1 -6 3 2 0 0 0 2 –10 0 === Ryhmä B === Joukkue Ottelut Voitot JA-voitot JA-tappiot Tappiot Maaliero Pisteet 2 2 0 0 0 +19 6 2 1 0 0 1 -2 3 2 0 0 0 2 –17 0 === Ryhmä C === Joukkue Ottelut Voitot JA-voitot JA-tappiot Tappiot Maaliero Pisteet 2 2 0 0 0 10 6 2 0 1 0 1 –6 2 2 0 0 1 1 -4 1 ==Välisarja== ===Ryhmä D=== Joukkue Ottelut Voitot JA-voitot JA-tappiot Tappiot Maaliero Pisteet 2 2 0 0 0 +9 6 2 1 0 0 1 +6 3 2 0 0 0 2 -15 0 Yhdysvallat ja Kanada selviytyivät loppuotteluun, Suomi putosi pronssiotteluun. ===Ryhmä E=== Joukkue Ottelut Voitot JA-voitot JA-tappiot Tappiot Maaliero Pisteet 2 2 0 0 0 +17 6 2 1 0 0 1 -1 3 2 0 0 0 2 -16 0 Ruotsi selviytyi pronssiotteluun. ==Sijat 7.–9.== Joukkue Ottelut Voitot JA-voitot JA-tappiot Tappiot Maaliero Pisteet 2 1 1 0 0 +2 5 2 1 0 0 1 0 3 2 0 0 1 1 –2 1 Sveitsi säilytti paikkansa A-sarjassa, Japani ja Kiina putosivat B-sarjaan. ==Mitaliottelut== ===Pronssiottelu=== ===Loppuottelu=== == Loppusijoitukset == Sija Joukkue 4\. 5\. 6\. 7\. 8\. 9\. http://stats.iihf.com/Hydra/178/IHW178000_Final_Ranking_1_0.pdf == Lähteet == * Virallinen kisasivusto * Kansainvälisen Jääkiekkoliiton sivusto === Viitteet === Luokka:Jääkiekon naisten maailmanmestaruuskilpailut Luokka:Vuoden 2009 jääkiekko Luokka:Suomen jääkiekko Luokka:Hämeenlinnan urheilutapahtumat
Kurt Wise

Kurt Patrick Wise on yhdysvaltalainen kreationisti, paleontologiAnswers in Genesis ja geologi. Hän valmistui Chicagon ja Harvardin yliopistoista. Häntä opetti muiden muassa Stephen Jay Gould.Creation Science Association of Alberta Wise kuuluu nuoren Maan kreationisteihin; hän perustelee Raamatulla näkemystään Maan hyvin nuoresta iästä.Creation Ministries International Wise on opettanut Bryan Collegessa ja Etelän baptistien teologisessa seminaarissa. == Lähteet == Luokka:Kreationistit Luokka:Yhdysvaltalaiset geologit Yhdysvaltalaiset paleontologit Luokka:Syntymävuosi puuttuu Luokka:Elävät henkilöt
Ising-malli

Ising-malli on statistisen mekaniikan matemaattinen malli, jossa kullakin spinillä on kaksi mahdollista arvoa ja spin vuorovaikuttaa ainoastaan vieressään oleviin spineihin. Tavanomaisesti Ising-mallia käytetään yksinkertaistettuna kuvauksena ferromagnetismista. Kaksiulotteinen Ising-malli oli myös historiallisesti merkittävä sillä se tarjosi ensimmäisen eksaktisti ratkeavan esimerkin systeemistä jossa tapahtuu faasimuutos. ==Historia== Ising-mallin keksi alun perin Wilhelm Lenz, mutta malli sai kuitenkin nimensä Lenzin oppilaalta Ernst Isingiltä, joka julkaisi ensimmäisen Ising-mallia koskevan artikkelin vuonna 1925. Tuolloin ratkaistiin vasta yksiulotteinen malli, jossa magneettista faasimuutosta ei ilmeenny. Virheellisesti Ising oletti, ettei faasimuutosta löydy useampiulotteisistakaan malleista, mutta hän oli väärässä, sillä kaksi- ja useampiulotteisissa Ising-malleissa faasimuutos ilmenee. Kaksiulotteisen Ising-mallin ilman ulkoista magneettikenttää ratkaisi norjalainen fyysikko Lars Onsager vuonna 1944. ==Matematiikkaa== Energia Ising-mallissa välittyy vierekkäisten spinien vuorovaikuttaessa toisiinsa. Energiaa siirtyy myös ulkoisen magneettikentän muuttaessa hilassa spinien suuntaa. Spinhilassa spinit vaikuttavat vain vieressään oleviin spineihin ja kullakin spinillä voi olla joko arvo S=-1 tai S=1. Ising-mallissa järjestelmän energia määritellään yhtälöllä : E = - \sum_{ij}J_{ij}S_iS_j, missä siis summataan kaikkien vierekkäisten spinien tulo kerran. Alaindeksit i ja j kuvaavat vieretysten olevia spinejä. Jos vierekkäiset spinit ovat kummatkin samoja, niin tulo S_iS_j=+1 ja jos vierekkäisillä spineillä on eri spinluku, tulo on S_iS_j=-1. Yhtälössä J_{ij} on kytkentävakio. Jos J_{ij}>0, niin kyseessä on ferromagneetti, jolloin järjestelmän kaikki spinit ovat samat. Kun J_{ij}<0, niin järjestelmä on antiferromagneettinen, jolloin joka toinen spin on 1 ja joka toinen -1. Jos J_{ij}=0, niin spinit eivät vuorovaikuta keskenään ja ovat siis täysin satunnaisessa järjestyksessä. ==Lähteet== == Aiheesta muualla == *K. Binder (2001), "Ising model", in Hazewinkel, Michiel, Encyclopaedia of Mathematics, Kluwer Academic Publishers, ISBN 978-1556080104 *I. A. Stepanov, "Exact Solutions of the One-Dimensional, Two-Dimensional, and Three-Dimensional Ising Models", – Nano Science and Nano Technology: An Indian Journal. 2012. Vol. 6. No 3. 118–122. The paper is on the Journal’s website with a free access. Luokka:Tiiviin aineen fysiikka Luokka:Statistinen mekaniikka
Rikkidikloridi

Rikkidikloridi (SCl2) on myrkyllinen rikin ja kloorin muodostama yhdiste. Se on yksinkertaisin kloorin sulfideista. Rikkidikloridia käytetään orgaanisessa synteesissä ja valmistettaessa muita rikin yhdisteitä. Huoneenlämpötilassa aine on punainen neste. == Valmistus == Rikkidikloridia voidaan valmistaa rikistä ja kloorista. Reaktion ensimmäisessä vaiheessa rikki ja kloori reagoivat muodostaen dirikkidikloridia, joka reagoi edelleen kloorikaasun kanssa muodostaen rikkidikloridia. Jälkimmäinen reaktio on huoneenlämpötilassa hidas ja katalyytteinä käytetäänkin ferrikloridia tai jodia. Dirikkidikloridin ja kloorin reaktio on myös tasapainoreaktio. Pieni määrä fosforipentakloridia siirtää tasapainoa rikkidikloridin puolella. Kumpikin aineen valmistuksessa käytetyistä reaktioista ovat eksotermisiä. :¼ S8 \+ Cl2 → S2Cl2; ΔH = −58,2 kJ/mol :S2Cl2 \+ Cl2 2 SCl2; ΔH = −40,6 kJ/mol == Reaktioita == Rikkidikloridia voidaan käyttää liittämään klooria tyydyttymättömien yhdisteiden kaksoissidoksiin. Ensimmäisen maailmansodan aikana rikkidikloridia käytettiin valmistettaessa sinappikaasun esiastetta 2-kloorietyylisulfenyylikloridia. Rikkidikloridia voidaan käyttää rikkitetrafluoridin valmistamiseen. Rikkidikloridi reagoi natriumfluoridin kanssa asetonitriililiuoksessa. Rikkidikloridi hajoaa hydroksidi-ionien vaikutuksesta, jolloin syntyy kloridi- ja tiosulfaatti-ioneja sekä vettä. :2 SCl2 \+ 6 OH- → 4 Cl- \+ S2O32- \+ 3 H2O == Turvallisuus == Rikkidikloridi on myrkyllistä. Aineen hengittäminen aiheuttaa hengitysvaikeuksia ja kurkkukipua. Nieleminen saa aikaan huonoa oloa ja voi johtaa myös pyörtymiseen. Aine aiheuttaa vakavia syövytysvammoja joutuessaan kosketuksiin ihon tai silmien kanssa. Rikkidikloridi on myös haitallista ympäristölle ja erityisesti vesieliöille. == Lähteet == Luokka:Klooriyhdisteet Luokka:Rikkiyhdisteet
Tiffany (kissarotu)

Tiffany eli chantilly ja tiffanie ovat kaksi läheisesti toisiaan muistuttavaa puolipitkäkarvaista kissarotua, jotka on kehitetty toisistaan erillään. Kumpikaan ei ole toistaiseksi kansainvälisesti tunnustettu rotu. ==Tiffany/chantilly== Tiffany syntyi Yhdysvalloissa vuonna 1967, kun kaksi sukutaustaltaan tuntematonta suklaata puolipitkäkarvaa tuottivat vanhempiaan muistuttavan pentueen. Rodun jalostuksessa ei tiffaniesta poiketen ole käytetty lainkaan burmaristeytystä. Rodun pää muistuttaa burmaa. Se on yläosastaan pyöristynyt, ja korvalehdet ovat etäällä toisistaan. Silmät ovat kultaiset tai keltaiset. Turkki on hieno ja silkkinen, ja siinä on selkeä töyhtökaulus. Hännän karvoitus on muuta turkkia pidempää. Alkuperäisellä tiffanylla oli mustan burman ruskea väri, tosin sävyltään vaaleampaa. ==Tiffanie== Vuonna 1981 Isossa-Britanniassa vahingossa tapahtunut burman ja chinchillan pariutuminen tuotti vastaavanlaisen kissan. Sille annettiin sama, mutta eri tavalla kirjoitettu nimi, koska tiffany oli jo Governing Council of Cat Fancyn rekisterissä kasvattajanimenä. Tiffanien jalostamisessa on käytetty etenkin alkuaikoina paljon burmillaa, ja myöhemmin rotuun on risteytetty myös burmaa. Tiffanie esihyväksyttiin Isossa-Britanniassa vuonna 1990. Tiffanie on keskikokoinen kissa ja muistuttaa tiffanya hyvin paljon. Naaraat ovat uroksia hieman pienempiä ja hyvin siroja. Päälaki on kupera, posket perhosenmuotoiset, ja suuret korvat etäällä toisistaan. ==Lähteet== Luokka:Kissarodut
Flanderin ympäriajo 2002

Flanderin ympäriajo 2002 oli järjestyksessään 86. maantiepyöräilyn Flanderin ympäriajo. Se järjestettiin 264 kilometrin reitillä Brüggestä Meerbekeen 7. huhtikuuta 2002. Andrea Tafi voitti kilpailun 21 sekunnin erolla neljän ajajan ryhmään, josta Johan Museeuw sijoittui toiseksi ja Peter Van Petegem kolmanneksi. == Tulokset == Ajaja Joukkue Aika 1 Andrea Tafi Mapei-Quick Step 6.53.00 2 Johan Museeuw Domo-Farm Frites + 21 3 Peter Van Petegem Lotto-Adecco s.a. 4 George Hincapie US Postal s.a. 5 Daniele Nardello Mapei-Quick Step s.a. 6 Rolf Sørensen Landbouwkrediet-Colnago + 1.12 7 Enrico Cassani Domo-Farm Frites s.a. 8 Gabriele Missaglia Lampre-Daikin + 1.14 9 Mario Cipollini Acqua & Sapone + 2.37 10 Erik Zabel Team Telekom s.a. == Lähteet == *Tulokset Sports123.com-sivustolla Luokka:Flanderin ympäriajo Luokka:Pyöräilykausi 2002
Flanderin ympäriajo 2001

Flanderin ympäriajo 2001 oli järjestyksessään 85. maantiepyöräilyn Flanderin ympäriajo. Se järjestettiin 269 kilometrin reitillä Brüggestä Meerbekeen 8. huhtikuuta 2001. Kilpailun voitti italialainen Gianluca Bortolami ennen Alankomaiden Erik Dekkeriä ja Italian Denis Zanettea. Kahdeksan ensimmäistä pyöräilijää sai saman ajan. == Tulokset == Ajaja Joukkue Aika 1 Gianluca Bortolami Tacconi Sport-Vini Caldirola 6.10.23 2 Erik Dekker Rabobank s.a. 3 Denis Zanette Liquigas-Pata s.a. 4 Rolf Sørensen CSC-World Online s.a. 5 Daniele Nardello Mapei-Quick Step s.a. 6 Chris Peers Cofidis s.a. 7 Max Sciandri Lampre-Daikin s.a. 8 Ludo Dierckxsens Lampre-Daikin s.a. 9 Andrei Tchmil Lotto-Adecco + 19 10 Romāns Vainšteins Domo-Farm Frites s.a. == Lähteet == * Tulokset Sports123.com-sivustolla * Tulokset Pro Cyclings Stats -sivustolla Luokka:Flanderin ympäriajo Luokka:Pyöräilykausi 2001
Flanderin ympäriajo 2000

Flanderin ympäriajo 2000 oli järjestyksessään 84. maantiepyöräilyn Flanderin ympäriajo. Se järjestettiin 270 kilometrin reitillä Brüggestä Meerbekeen 2. huhtikuuta 2000. Andrei Tchmil voitti kilpailun neljän sekunnin erolla Dario Pieriin ja Romāns Vainšteinsiin. == Tulokset == Ajaja Joukkue Aika 1 Andrei Tchmil Lotto-Adecco 6.48.17 2 Dario Pieri Saeco + 4 3 Romans Vainsteins Vini Caldirola-Sidermec s.a. 4 Erik Zabel Team Telekom s.a. 5 Tristan Hoffman Memorycard-Jack&Jones; s.a. 6 Fabio Sacchi Team Polti s.a. 7 Léon van Bon Rabobank s.a. 8 Peter Van Petegem Farm Frites s.a. 9 Zbigniew Spruch Lampre- Daikin s.a. 10 Markus Zberg Rabobank s.a. == Lähteet == * Tulokset Sports123.com-sivustolla Luokka:Flanderin ympäriajo Luokka:Pyöräilykausi 2000
Naisten 10 metrin ilmapistooli ammunnan maailmancupin finaalissa 2008

Naisten 10 m ilmapistooli ammuttiin maailmancupin finaalissa Bangkokissa Thaimaassa 5. marraskuuta 2008. Kilpailun voitti Kiinan Ren Jie tuloksella 488,9 (389+99,9). Kultaa Ren Jie Kiina (CHN) Hopeaa Stephanie Tirode Ranska (FRA) Pronssia Guo Wenjun Kiina (CHN) ==Aikataulu== Ajat ovat paikallista aikaa Päivä Aika Kierros Keskiviikko, 5. marraskuuta, 2008 10:15-11:30 Peruskilpailu Keskiviikko, 5. marraskuuta, 2008 12:30 Finaali ==Ennätykset== Ennen kilpailun alkua voimassa olleet maailmanennätykset. *Peruskilpailu: Maailmanennätys 393 Svetlana Smirnova München, Saksa 23. toukokuuta 1998 *Finaali: Maailmanennätys 493,5 (390+103,5) Ren Jie München, Saksa 22. toukokuuta 1999 ==Peruskilpailu== Urheilija Maa 1 2 3 4 Yhteensä 1 Stephanie Tirode 98 98 95 98 389 2 Ren Jie 99 98 96 96 389 3 Nino Salukvadze Georgia 96 96 94 98 384 4 Guo Wenjun 97 94 97 96 384 5 Miroslawa Sagun Lewandowska 95 94 98 96 383 6 Michela Suppo 97 96 93 96 382 7 Tanyaporn Prucksakorn 95 92 95 97 379 8 Tien Chia-chen 96 93 94 96 379 9 Sonia Franquet 92 96 94 96 378 10 Lalita Yauhleuskaya 94 95 94 93 376 ==Finaali== Urheilija Maa Perus- kilpailu 1 2 3 4 5 6 7 8 9 10 Finaali Yhteensä 1 Ren Jie 389 9,6 10,2 10,5 9,9 9,7 10.4 10,7 10,1 9,1 9,7 99,9 488,9 2 Stephanie Tirode 389 10,2 9,4 9,6 9,3 9,3 10,5 9,2 10,1 10,0 9,9 97,5 486,5 3 Guo Wenjun 384 9,7 9,4 10,4 9,4 10,4 10,4 10,8 9,6 10,1 10,4 100,6 484,6 4 Nino Salukvadze Georgia 384 9,9 9,8 9,4 9,8 10,4 9,2 10,0 9,7 9,3 10,5 98,0 482,0 5 Michela Suppo 382 10,0 10,8 8,3 9,3 10,3 10,5 9,7 9,8 9,6 10,5 98,8 480,8 6 Miroslawa Sagun Lewandowska 383 10,6 10,0 8,6 9,6 10,3 9,1 10,3 9,6 10,1 8,8 97,0 480,0 7 Tien Chia-chen 379 9,4 9,9 10,1 10,2 9,2 10,2 9,1 10,0 9,4 10,7 98,2 477,2 8 Tanyaporn Prucksakorn 379 10,2 10,6 9,1 9,6 9,6 9,0 8,9 9,1 10,2 10,0 96,3 475,3 ==Lähteet== * * Luokka:Ammunnan maailmancup Luokka:Vuoden 2008 ampumaurheilu en:2008_ISSF_World_Cup_Final_(rifle_and_pistol)#Women.27s_10_metre_air_pistol
John Baumgardner

John Baumgardner on yhdysvaltalainen kreationisti. Hän on saanut filosofian tohtorin arvon Kalifornian yliopistosta Los Angelesissa geofysiikassa ja avaruusfysiikassa. Hän opiskeli myös sähköinsinööritaitoa. Hän kääntyi kristinuskoon aikuisiällään.Answers in Genesis Baumgardner loi Los Alamosissa työskennellessään tieteellisestä tutkimusta varten Terra-ohjelman. Hän on kuitenkin pyrkinyt sen avulla myös todistamaan Vanhan testamentin tulvakertomuksen paikkansapitävyyden.ETCSA John Baumgardner tutki myös paikalla Durupinarin löytöä, ei usko sitä Nooan arkiksi ja pitää arkkiteoriaan uskovan Ronald Wyattin löydöksiä väärennoksinähttp://www.tentmaker.org/WAR/BaumgardnerLetter.html, Letter from John Baumgardner, Regarding the claims of Ron Wyatt , Thursday, September 26, 1996 7:13 PM . == Lähteet == Luokka:Yhdysvaltalaiset henkilöt Luokka:Geofysiikka Luokka:Kreationistit Luokka:Syntymävuosi puuttuu Luokka:Elävät henkilöt
Paul Dana

Paul Dana (15. huhtikuuta 1975 Saint Louis, Missouri – 26. maaliskuuta 2006 Florida, Miami) oli yhdysvaltalainen kilpa-autoilija, joka ajoi muun muassa IndyCar-sarjassa. Dana kuoli kolaroituaan Ed Carpenterin kanssa IRL IndyCar -kauden 2006 avauskilpailun sunnuntain harjoituksissa Homesteadin ovaaliradalla Miamissa. Carpenter selvisi hengissä, mutta Dana kuoli vammoihinsa sairaalassa. Luokka:Yhdysvaltalaiset autourheilijat Luokka:Moottoriurheilussa surmansa saaneet kuljettajat Luokka:Vuonna 1975 syntyneet Luokka:Vuonna 2006 kuolleet
Sergei Konkov

Sergei Aleksandrovitš Konkov (, s. 30. toukokuuta 1982 Moskova, Venäjän SFNT, Neuvostoliitto) on venäläinen jääkiekkoilija. Konkovin ura aikuisten sarjoissa alkoi vuonna 1999 TsSKA Moskovassa Venäjän toiseksi korkeimmalla sarjatasolla Vysšaja Ligassa. Konkov pelasi kaikkiaan neljällä eri kaudella TsSKAssa, mutta kuitenkin vain neljä ottelua Venäjän Superliigassa kaudella 2002–2003. Hän siirtyikin kesken alkukauden Molot-Prikamje Permiin, missä hän pelasi kaikkiaan 15 pääsarjaottelua. Seuraavat 4 täyttä kautta hän kiekkoili Neftehimik Nižnekamskissa. Vuodesta 2007 tammikuuhun 2010 Konkov pelasi Lokomotiv Jaroslavlissa, missä hän oli voittamassa Venäjän superliigan hopeaa. Tammikuussa 2010 hän siirtyi Neftehimik Nižnekamskiin, jossa hän pelasi myös seuraavan kauden. Kaudeksi 2011–2012 Konkov siirtyi OHK Dinamo Moskovaan. ==Lähteet== * * Luokka:Venäläiset jääkiekkoilijat Luokka:Vuonna 1982 syntyneet Luokka:Elävät henkilöt
Alberich

Alberich oli merovingiajan germaanikansojen taruissa velho ja kääpiöiden kuningas. Hän esiintyy taruissa myös nimillä Oberon tai Alberon. Alberichilla oli kyky muuttua näkymättömäksi. Hänen nimensä tarkoittaa ”haltijoiden kuningas” tai ”maahisten kuningas” (elbe rex). Ranskalaisessa keskiaikaisessa runoelmassa Huon de Bordeaux hahmo on nimeltään Oberon, metsässä asuva kääpiökuningas, joka auttaa taikavoimillaan sankaria mahdottomalta näyttävässä tehtävässä. Shakespeare sai runoelman englanninnoksesta vaikutteita ja lainasi hahmon nimen ja haltija-aiheen Kesäyön unelma -näytelmäänsä. Nibelungein laulussa Alberich on Nibelungein aarretta vartioiva kääpiö, jonka Siegfried voittaa. Siegfried pakottaa Alberichin luovuttamaan näkymättömyysviittansa. Richard Wagnerin Nibelungin sormus -oopperasarjassa Alberich on nibelungien johtaja ja Reininkulta-aarteen vartija. Alberich on oopperasarjassa synkempi hahmo kuin vanhoissa taruissa. == Lähteet == Luokka:Germaaninen mytologia Luokka:Kääpiöt
Paras juontaja tosi-tv-ohjelmassa tai tosi-tv-pohjaisessa kilpailuohjelmassa
(Primetime Emmy)

Paras juontaja tosi-tv-ohjelmassa tai tosi-tv-pohjaisessa kilpailuohjelmassa on yksi Primetime Emmy -palkinnon palkintokategorioista. Palkinto jaettiin ensimmäisen kerran vuonna 2008, jolloin palkinnon voitti Selviytyjät-ohjelman juontaja Jeff Probst. ==Voittajat ja ehdokkaat== Vuosi Voittaja Ohjelma Muut ehdokkaat 2008 Jeff Probst Selviytyjät * Ryan Seacrest - American Idol * Tom Bergeron - Dancing With the Stars * Howie Mandel - Deal or No Deal * Heidi Klum - Project Runway 2009 Jeff Probst Selviytyjät * Tom Bergeron – Dancing with the Stars * Phil Keoghan – Amazing Race * Heidi Klum – Muodin huipulle * Padma Lakshmi ja Tom Colicchio – Top Chef * Ryan Seacrest – American Idol 2010 Jeff Probst Selviytyjät * Tom Bergeron – Dancing with the Stars * Phil Keoghan – Amazing Race * Heidi Klum – Muodin huipulle * Ryan Seacrest – American Idol 2011 Jeff Probst Selviytyjät * Tom Bergeron – Dancing with the Stars * Cat Deeley – Tanssi jos osaat * Phil Keoghan – Amazing Race * Ryan Seacrest – American Idol 2012 Tom Bergeron Dancing with the Stars * Cat Deeley – Tanssi jos osaat * Phil Keoghan – Amazing Race * Ryan Seacrest – American Idol * Betty White – Betty White’s Off Their Rockers == Lähteet == * Juontaja tosi- tv-ohjelmassa tai tosi-tv-pohjaisessa kilpailuohjelmassa
Soluteoria

Soluteoria on biologiassa solujen ominaisuuksia kuvaava tieteellinen teoria. Nämä solut ovat kaikkien eliöiden rakenteellisia ja toiminnallisia perusyksiköitä. Soluteoria sai alkunsa vuosina 1838 ja 1839, kun Matthias Schleiden ja Theodor Schwann ehdottivat, että kaikki eliöt rakentuvat soluista. Schleiden tutki kasveja mikroskoopilla ja julisti vuonna 1838, että kasvit kasvoivat, kun ne tuottivat uusia soluja. Uusien solujen hän arveli syntyvän vanhojen solujen ytimissä.Matthias Schlieden MSN Encarta Seuraavana vuonna Schwann laajensi teorian koskemaan myös eläimiä ja totesi, että kaikki elävä muodostuu soluista.Schwann, Theodor (1810-1882) Eric W. Weisstein's World of Biography == Katso myös == * Solubiologia == Lähteet == Luokka:Solubiologia Luokka:Biologiset teoriat
PAH-maailma

PAH-maailma on elämän syntyyn liitetty oletus, jonka mukaan monesta bentseenirenkaasta koostuvat PAH-yhdisteet katalysoivat vaikkapa RNA-ketjujen muodostumista. Se olisi voinut tapahtua niin, että PAH-molekyylejä asettui suotuisissa oloissa päällekkäin kuin kolikkopinon kolikot. Tämä johtui siitä, että bentseenirankaat vetävät toisiaan puoleensa. Näin syntyi entsyymiä muistuttava kokonaisuus, jonka avulla RNA-ketju hitsautui nukleotideista yhteen. Tässä tapahtumassa osaset ajautuivat enimmäkseen sattuman varaisesti yhteen ja muodostivat sidoksia, joista syntyi rakenteita, joista muodostui elävien organismien esiasteita. Ajatusta vastaan puhuu se, että PAH-yhdisteet ovat monestikin eliöille haitallisia. == Lähteet == == Aiheesta muualla == *Astrobiology magazine Aromatic World An interview with Pascale Ehrenfreund on PAH origin of life. *Life's ingredients found in early universe New Scientist Magazine 14:49 29 July 2005 Luokka:Elämän synty Luokka:Polysykliset aromaattiset hiilivedyt
Edgar Loué

Edgar Loué Gnoleba (s. 27. joulukuuta 1983 Abidjan, Norsunluurannikko) on norsunluurannikkolainen jalkapalloilija, pelipaikaltaan puolustava keskikenttäpelaaja. Hän edustaa libyalaista Al-Nasria. ==Lähteet== ==Aiheesta muualla== * Edgar Loué LFP:ssä Luokka:Norsunluurannikkolaiset jalkapalloilijat Luokka:Vuonna 1983 syntyneet Luokka:Elävät henkilöt
Hudson-instituutti

Hudson-instituutti () on yhdysvaltalainen tutkimusjärjestö, joka tutkii monitieteisesti puolustusta, kansainvälisiä suhteita, taloutta, tiedettä, kulttuuria ja lakia. Järjestön perustivat Herman Kahn, Max Singer ja Oscar Ruebhausen Croton-on-Hudsonissa New Yorkissa. == Kritiikki == Geenimanipulaatiota vastustavien tahojen mukaan Hudson-instituutin CGFI-keskus (Center for Global Food Issues) harjoittaa lobbausta ja tiedon vääristelyä geenimuuntelua koskien. Hudson-instituutti käy kriitikoiden mukaan myös informaatiosotaa luonnonsuojelujärjestöjä, luomua ja fossiilisten polttoaineiden ympäristövaikutusten tutkijoita vastaan. Marian Burros kritisoi Hudson-instituutin vuonna 1998 julkaisemaa artikkelia, jossa hänen mukaansa levitettiin virhetietoa ja sekoitettiin virheellisesti käsitteitä luomutuotteita koskien. ”Hyvin rahoitetun tutkimusjärjestön hyökkäys luomuruokaa vastaan antaa kuvan että tavanomainen elintarviketeollisuus on huolissaan, vaikka luomuruoka käsittää vain yhden prosentin ruokamarkkinoista Yhdysvalloissa.” == Lähteet == == Aiheesta muualla == Luokka:Yhdysvaltalaiset ajatushautomot
Hudson

Hudson voi viitata esimerkiksi seuraaviin asioihin: *Hudson, joki New Yorkissa *Hudson, kaupunki New Yorkissa *Hudsoninlahti, laaja merenlahti Kanadassa *Hudsonin piirikunta New Jerseyssä *Hudson-instituutti, yhdysvaltalainen tutkimusjärjestö *Hudson Motor Car Company, yhdysvaltalainen moottoriajoneuvojen valmistaja *Hudson Soft, japanilainen peliyhtiö *Lockheed Hudson, yhdysvaltalainen pommikone. ==Henkilöitä== === Hudson sukunimenä === *Bradley Hudson-Odoi (s. 1988), ghanalais-englantilainen jalkapalloilija *Callum Hudson-Odoi (s. 2000), englantilainen jalkapalloilija *Ernie Hudson (s. 1945), yhdysvaltalainen näyttelijä *Henry Hudson (1550–1611), englantilainen tutkimusmatkailija *Hugh Hudson (1936–2023), brittiläinen elokuvaohjaaja *Jennifer Hudson (s. 1981), yhdysvaltalainen laulaja ja näyttelijä *Kate Hudson (s. 1979), yhdysvaltalainen näyttelijä *Katheryn Elizabeth Hudson, taiteilijanimeltään Katy Perry (s. 1984), yhdysvaltalainen laulaja-lauluntekijä, näyttelijä ja malli *Louis Hudson (1898–1975), kanadalainen jääkiekkoilija *Marc Hudson, brittiläinen laulaja *Matthew Hudson-Smith (s. 1994), brittiläinen pikajuoksija *Nikki Hudson (s. 1976), australialainen maahockeypelaaja *Rock Hudson (1925–1985), yhdysvaltalainen elokuvanäyttelijä *Saul Hudson, Slash (s. 1965), brittiläis-yhdysvaltalainen kitaristi ja lauluntekijä *Sid Hudson (1915–2008), yhdysvaltalainen baseballpelaaja *Sun Hudson (2004–2005), yhdysvaltalainen vastoin vanhempiensa tahtoa hengityskoneesta irrotettu vauva *Thomas Hudson (1701–1779), englantilainen taidemaalari *Victoria Hudson (s. 1996), itävaltalainen keihäänheittäjä *Walter Hudson (1944–1991), yhdysvaltalainen ennätyksellisen painava ihminen *William Henry Hudson (1841–1922), brittiläinen kirjailija. === Hudson etunimenä === *Hudson Fasching (s. 1995), yhdysvaltalainen jääkiekkoilija *Hudson Leick (s. 1969), yhdysvaltalainen näyttelijä *Hudson Maxim (1853–1927), yhdysvaltalainen keksijä ja kemisti *Hudson Taylor (1832–1905), brittiläinen lähetyssaarnaaja. === Kuvitteellisia henkilöitä === *Doc Hudson, Hudson Hornet, hahmo televisiosarjassa Autot *Rouva Hudson, vuokraemäntä Arthur Conan Doylen Sherlock Holmes -kirjoissa *Finn Hudson, televisiohahmo sarjassa Glee *Hudson Hawk, elokuvan Hudson Hawk – varkaista parhain päähenkilö. == Katso myös == *Hudson Bay (täsmennyssivu) __NOTOC__ Luokka:Luettelot henkilöistä sukunimen mukaan
Paras vieraileva naisnäyttelijä komediasarjassa (Primetime Emmy)

Paras vieraileva naisnäyttelijä komediasarjassa on yksi Primetime Emmy -palkinnon palkintokategorioista. ==Voittajat ja ehdokkaat== Vuosi Voittaja Ohjelma Muut ehdokkaat 1995 Cyndi Lauper Hulluna sinuun 1996 Betty White The John Larroquette Show 1997 Carol Burnett Hulluna sinuun 1998 Emma Thompson Ellen 1999 Tracey Ullman Ally McBeal 2000 Jean Smart Frasier * Bea Arthur - Veljemme on nero * Cheri Oteri - Ammu vaan! * Debbie Reynolds - Will & Grace * Holland Taylor - The Lot 2001 Jean Smart Frasier * Jami Gertz - Ally McBeal * Cloris Leachman - Veljemme on nero * Bernadette Peters - Ally McBeal * Susan Sarandon - Frendit 2002 Cloris Leachman Veljemme on nero * Glenn Close - Will & Grace * Katherine Helmond - Kaikki rakastavat Raymondia * Susan Sarandon - Veljemme on nero * Frances Sternhagen - Sinkkuelämää 2003 Christina Applegate Frendit * Georgia Engel - Kaikki rakastavat Raymondia * Betty Garrett - Tohtori Becker * Cloris Leachman - Veljemme on nero * Betty White - Saman katon alla 2004 Laura Linney Frasier * Christina Applegate - Frendit * Eileen Brennan - Will & Grace * Georgia Engel - Kaikki rakastavat Raymondia * Cloris Leachman - Veljemme on nero 2005 Kathryn Joosten Täydelliset naiset * Blythe Danner - Will & Grace * Georgia Engel - Kaikki rakastavat Raymondia * Cloris Leachman - Veljemme on nero * Lupe Ontiveros - Täydelliset naiset 2006 Cloris Leachman Veljemme on nero * Blythe Danner - Will & Grace * Shirley Knight - Täydelliset naiset * Laurie Metcalf - Monk * Kate Winslet - Extras 2007 Elaine Stritch 30 Rock * Dixie Carter - Täydelliset naiset * Salma Hayek - Ruma Betty * Judith Light - Ruma Betty * Laurie Metcalf - Täydelliset naiset 2008 Kathryn Joosten Täydelliset naiset * Polly Bergen - Täydelliset naiset * Carrie Fisher - 30 Rock * Edie Falco - 30 Rock * Sarah Silverman - Monk * Elaine Stritch - 30 Rock 2009 Tina Fey Saturday Night Live * Jennifer Aniston – 30 Rock * Christine Baranski – Rillit huurussa * Gena Rowlands – Monk * Elaine Stritch - 30 Rock * Betty White – Nimeni on Earl 2010 Betty White Saturday Night Live * Christine Baranski – Rillit huurussa * Kristin Chenoweth – Glee * Tina Fey – Saturday Night Live * Kathryn Joosten – Täydelliset naiset * Jane Lynch – Miehen puolikkaat * Elaine Stritch - 30 Rock 2011 Gwyneth Paltrow Glee * Elizabeth Banks - 30 Rock * Kristin Chenoweth – Glee * Tina Fey – Saturday Night Live * Dot-Marie Jones – Glee * Cloris Leachman – Raising Hope 2012 Kathy Bates Miehen puolikkaat * Elizabeth Banks - 30 Rock * Margaret Cho - 30 Rock * Dot-Marie Jones – Glee * Melissa McCarthy – Saturday Night Live * Maya Rudolph – Saturday Night Live == Lähteet == * Vieraileva naisnäyttelijä komediasarjassa
Balustradi

thumb|220px|left|Rooman Palazzo dei Conservatorin julkisivu huipentuu balustradiin. Balustradi () on rakennustaiteessa koristeellinen reunakaide, jota yleensä tukevat balusterit, pienet päärynänmuotoiset pylväät Jukka Korpela: Pienehkö sivistyssanakirja, haettu 5.4.2009 . Usein balustradi on osa parveketta, kattoterassia tai eteishallin portaikkoa. Sitä voidaan käyttää myös rakennuksen julkisivulla korniisin yläpuolella peittämään alimmat kattorakenteet. == Lähteet == Luokka:Arkkitehtuurin käsitteet
Friitalan nahkamuseo

Friitalan nahkamuseo on Ulvilan Friitalassa toimiva nahka-alan erikoismuseo. Ulvilan kaupungin ylläpitämä museo sijaitsee entisessä Friitala Oy:n nahkatehtaassa. Museossa esitellään nahkaa, nahanvalmistusta ja -käsittelyä sekä nahkapukeutumista noin sadan vuoden ajalta. Friitalan nahkamuseossa voi myös tutustua nahanvalmistuksen ulvilalaiseen historiaan. Se alkoi Arthur Hellmanin vuonna 1892 perustamasta nahkurinverstaasta, joka myöhemmin laajeni Suomen suurimmaksi nahkapukineiden valmistajaksi. == Kansainvälinen Friitala == Kesällä 2021 on avattu Friitalan nahkamuseon uusi vaihtuva näyttely Kansainvälinen Friitala, joka kertoo Friitalan nahkapukutehtaan kukoistuskaudesta 1960-luvun loppupuolelta 1990-luvun alkuun. Esillä on mm. muotikuvia, videoita ja Jukka Rintalan suunnittelemia nahkapukineita kultakaudelta. Näyttely on esillä vuoden 2021 loppuun. ==Lähteet== ==Aiheesta muualla== *Friitalan nahkamuseon kotisivut Luokka:Suomen museot Luokka:Ulvilan rakennukset ja rakennelmat Luokka:Nahka
David Henrie

David Clayton Henrie (s. 11. heinäkuuta 1989 Kalifornia) on yhdysvaltalainen näyttelijä. Hänet tunnetaan roolistaan Larryna varhaisnuorten tv-sarjassa That's So Raven ja Justin Russona sarjassa Waverly Placen velhot. == Nuoruus == Henrie syntyi Mission Vejossa, Kaliforniassa, Linda (o.s. Finocchiaro) ja Jim Henrielle, ja varttui Phoenixissa, Arizonassa. Hän on näyttelijä Lorenzo Henrien veli. Henrie kävi Cheyenne Traditional Schoolia ja hänet kasvatettiin roomalaiskatolilaiseksi. Oman internetsivustonsa mukaan Henrie tulee "isosta ja äänekkäästä italialaisperheestä". Henrien äiti on italialaistaustainen ja isä ranskalaistaustainen.David Henrie EthniCelebs Viitattu 3.8.2012 == Ura == Kuuden vuoden ikäisenä Henrie liittyi SAG-toimistoon Phoenixissa ja alkoi käydä koe-esiintymisissä. Yhdeksänvuotiaana, paikallismainoskuvauksen aikaan, ohjaaja suositteli Henrielle muuttoa Los Angelesiin. Sinä kesänä, Henrien ollessa kymmenen, hän ja hänen perheensä muuttivat Hollywoodiin. Henrie varasi kaksi ensimmäistä kansallista mainoskoe-esiintymistään, esiintyen pääroolissa Burger Kingin ja Quaker Oatsin mainospätkissä. Ensimmäisen vastanäyttelijän roolinsa hän sai tv-sarjasta Vain yksi elämä ja jatkoi vierailemalla Ilman johtolankaa -sarjan ensijaksossa. 13-vuotiaana Henrie teki ensimmäisen läpimurtonsa saatuaan Petey Pittin roolin Foxin tv-sarjassa The Pitts. Henrie näytteli seuraavaksi elokuvassa Monster Maker yhdessä Linda Blairin ja George Kennedyn kanssa, ja häntä pyydettiin toiseenkin elokuvaan, Dead Hollywood Mom's Societyyn. 18-vuotiaana Henrie sai roolin Justin Russona Disney Channelin Waverly Placen velhot -elokuvasta. Sen ensi-ilta oli 12. lokakuuta 2007. Johtuen suhteestaan Disney Channeliin Henrie kilpaili Disney Channel Games -ohjelmassa vuonna 2008. Hän oli vihreän joukkueen, Pyörremyskyjen, kapteeni. Henriellä on rooli Disney Channelin elokuvassa Sisäinen sankari. Ennen esiintymistään Waverly Placen velhoissa hänellä oli toistuva rooli That's So Ravenissa Coryn ystävänä Larryna. Henriellä on myös toistuva rooli sarjassa Ensisilmäyksellä, jossa hän näyttelee päähenkilön tulevaisuuden poikaa. ==Lähteet== == Aiheesta muualla == * David Henrien virallinen internetsivusto Luokka:Yhdysvaltalaiset televisionäyttelijät Luokka:Vuonna 1989 syntyneet Luokka:Elävät henkilöt Luokka:Yhdysvaltalaiset lapsinäyttelijät
Merikaarto

Merikaarto () on Pohjanmaalla, Vaasan Vähässäkyrössä sijaitseva kylä sekä taajama. Asutus keskittyy jokivarsiteiden reunustaman Kyrönjoen varrelle. Kylässä asuu 1 382 asukasta (2015). Merikaarron taajaman väkiluku oli 1 230 vuonna 2019. Suurin osa kyläläisistä käy töissä Vaasassa, jonka läheisyys osaltaan pitää kylän elinvoimaisena ja kehittyvänä.Mäenpää: Merikaarto ja sen elävä historia, s. 11 Merikaarrossa sijaitsee kaksi siltaa, vuonna 1929 rakennettu riippusilta ja vuonna 1977 rakennettu Kolkin silta.Mäenpää: Merikaarto ja sen elävä historia, s. 137, 143 Merikaarrossa on myös koulu ja kirjasto sekä kolme leikkikenttää, Etelärinteellä ja Kolkissa. Kolkinkosken varrella sijaitseva 1700–1800-luvun vaihteessa rakennettu Kolkin kartano on nykyisillään kunnostettu muun muassa ravintolaksi. Merikaarron myllykosket, jokivarsiasutus ja Kolkin kartano kuuluvat Suomen valtakunnallisesti merkittäviin rakennettuihin kulttuuriympäristöihin. ==Kuvia Merikaarrosta== Tiedosto:Merikaarto cable-stayed bridge.jpg|Merikaarron riippusilta Tiedosto:Siltaranta.jpg|Seurakuntatalo Siltaranta Tiedosto:Kolkki bridge.jpg|Kolkin silta Tiedosto:Kolkin koski.jpg|Kolkin koski ==Lähteet== * ===Viitteet=== == Aiheesta muualla == * Merikaarron kylän kotisivut Luokka:Vähänkyrön kylät Luokka:Vaasan taajamat Luokka:Valtakunnallisesti merkittävät rakennetut kulttuuriympäristöt Suomessa
Suomen Nainen

Suomen Nainen on Kokoomusnaisten julkaisema lehti, joka ilmestyy kahdesti vuodessa. Lehti on perustettu vuonna 1912 ja sen päätoimittajana toimii Jenny Nyman, joka on myös Kokoomuksen Naisten Liiton pääsihteeri. ==Lähteet== *Kokoomuksen Naisten Liitto Luokka:Suomalaiset naistenlehdet Luokka:Suomalaiset yhteiskunnalliset lehdet
Aleksandr Galimov

Aleksandr Saidgerejevitš Galimov (, 2. toukokuuta 1985 Jaroslavl, Neuvostoliitto – 12. syyskuuta 2011 MoskovaIltasanomat: Lentoturmasta selvinnyt kiekkoilija on kuollut ) oli venäläinen jääkiekkoilija. Galimov edusti koko uransa HK Lokomotiv Jaroslavlia. Hän oli voittamassa Venäjän mestaruutta Lokomotivissa vuonna 2005. Hän oli voittamassa myös hopeaa nuorten maailmanmestaruuskilpailuissa Venäjän maajoukkueessa vuonna 2005. Galimov loukkaantui vakavasti lento-onnettomuudessa 7. syyskuuta 2011. Kriittisessä tilassa ollut Galimov kuljetettiin sairaalaan. Tiettävästi 90 prosentissa hänen ihostaan oli palovammoja.http://www.iltasanomat.fi/khl/hyokkaaja- galimov-sittenkin-hengissa/art-1288412661890.html Hänen vasen keuhkonsa ja toinen munuaisensa olivat vahingoittuneet.http://www.iltalehti.fi/jaakiekko/2011090814347833_jk.shtml Saatuaan ensihoidon paikallisessa sairaalassa Galimov siirrettiin hoidettavaksi palovammoihin erikoistuneeseen moskovalaiseen sairaalaan. Galimoville tehtiin onnistunut henkitorvensiirto, mutta tästä huolimatta hän kuoli viisi päivää onnettomuuden jälkeen, 12. syyskuuta 2011. ==Lähteet== * ===Viitteet=== Luokka:Venäläiset jääkiekkoilijat Luokka:Lento-onnettomuudessa kuolleet Luokka:Vuonna 1985 syntyneet Luokka:Vuonna 2011 kuolleet
Gračanican luostari

Gračanican luostari on ortodoksiluostari Gračanican kylässä, Metohijan maakunnassa, viisi kilometriä Pristinasta, Kosovon pääkaupungista. Se on yksi Kuningas Milutinin viimeisistä valtavista lahjoituksista. Luostari on lähellä Lipljania, joka tunnettiin muinaisen Rooman aikaan Ulpiana ja piispojen vanhana kotipaikkana. Gračanica rakennettiin 1300-luvulla Theotokoksen, raunioituneen kirkon tilalle, joka oli rakennettu 500-luvulla aikaisemman Christianin kolminapaisen kirkon raunioille. Gračanican luostari liitettiin Unescon maailmanperintöluetteloon vuonna 2006. == Lähteet == == Aiheesta muualla == * http://www.kosovo.net/egracanica.html Luokka:Kosovon rakennukset ja rakennelmat Luokka:Ortodoksiset luostarit Luokka:Unescon maailmanperintökohteet Serbiassa
Victor Klemperer

Victor Klemperer (9. lokakuuta 1881 Landsberg an der Warthe, Preussi - 11\. helmikuuta 1960 Dresden, Itä-Saksa) oli saksalainen kirjallisuudentutkija, joka toimi Dresdenin teknillisen korkeakoulun professorina vuosina 1920–1935. Hänet tunnetaan kirjallisesti tuotteliaana Ranskan valistuksen spesialistina, sekä varsinkin postuumisti vuonna 1995 julkaistusta natsismin aikaa käsittelevästä päiväkirjastaan Ich will Zeugnis ablegen bis zum letzten. Tagebücher 1933–1945 (suom. Haluan todistaa. Päiväkirjat 1933–1945). Victor Klempererin serkku oli kapellimestari Otto Klemperer. == Elämä == Victor Klemperer oli kahdeksanlapsisen perheen kuopus. Hänen isänsä Wilhelm Klemperer (1839–1912) oli juutalaisen seurakunnan rabbi. Myös hänen vanhemmat lääkäriveljensä olivat kansainvälisesti tunnettuja tiedemiehiä, Georg Klemperer (1865–1946) syöpätutkija ja Felix Klemperer (1866–1932) tuberkuloositutkija. Klemperer opiskeli vuosina 1902–1905 romaanista ja saksalaista kirjallisuutta, sekä filosofiaa Münchenissä, Genevessä, Pariisissa ja Berliinissä. Hän työskenteli sitten lehtimiehenä Berliinissä, mutta jatkoi opintojaan Münchenin yliopistossa ja väitteli tohtoriksi vuonna 1913. Klemperer kutsuttiin 1920 Dresdenin teknillisen korkeakoulun romaanisen filologian professorin virkaan, josta hänet Saksan korkeakoulupolitiikan muutoksen ja natsihallinnon valtaannousun vuoksi erotettiin 1935. Toisen maailmansodan aikana hän ja pianistivaimonsa Eva o.s. Schlemmer (1882–1951) päättivät pysyä kotikaupungissaan Dresdenissä. Päiväkirjan kirjoittamisen ohella Klemperer pyrki jatkamaan tieteellistä tuotantoaan ajoittaisesta työvelvoitteestaan ja lyhyestä vankilatuomiostaan huolimatta. Natsismin kukistumisen jälkeen hänen maineensa palautui vähitellen Itä-Saksassa, mutta liittyminen kommunistisen puolueen jäseneksi oli siitä maksettavaa hintaa. Victor Klemperer luennoi vuodesta 1947 alkaen kuolemaansa saakka Greifswaldin, Hallen ja Berliinin yliopistoissa. Myöhemmin hänestä tuli DDR:n parlamentin Volkskammerin ja tiedeakatemian jäsen. Hänet myös palkittiin DDR:n valtionpalkinnolla. == Tuotantoa == * Die moderne französische Prosa 1870–1920 (1923) * LTI - Lingua Tertii Imperii: Notizbuch eines Philologen (1947) * Geschichte der französischen Literatur im 18. Jahrhundert (1954) * «Ich will Zeugnis ablegen bis zum letzten.» Tagebücher 1933–1945 (1995), (suom. «Haluan todistaa.» Päiväkirjat 1933-1945. WSOY 2001) * Curriculum Vitae (1996) == Kunnianosoituksia == * Kasvatustieteen kunniatohtori, Dresdenin teknillinen korkeakoulu, 1951 * Saksan demokraattisen tasavallan valtionpalkinto, 1952 * Saksan demokraattisen tasavallan Isänmaallisen ansioritarikunnan hopeinen kunniamerkki, 1956 * Berliinin taideakatemian F.-C.-Weiskopf-palkinto, 1960 (postuumi) * Münchenin kaupungin Geschwister-Scholl-palkinto, 1996 (postuumi) Luokka:Saksalaiset kirjallisuustieteilijät Luokka:Saksalaiset kirjailijat Luokka:Saksalaiset professorit Luokka:Holokaustista selviytyneet Luokka:Vuonna 1881 syntyneet Luokka:Vuonna 1960 kuolleet
Nokia 3110 classic

Nokia 3110 classic on Nokian kehittämä matkapuhelin, jonka valmistaminen aloitettiin vuonna 2007. Puhelimessa on FM-radio, MP3-soitin, 1,3 megapikselin kamera sekä internetin selaamisen mahdollistava WAP- selain.http://www.gsmarena.com/nokia_3110_classic-1862.php == Katso myös == * Luettelo Nokian tuotteista == Lähteet == == Aiheesta muualla == * Käyttöohjeet * Nokia 3110 classic - Tuki Luokka:Nokian matkapuhelimet Luokka:Vuoden 2007 matkapuhelimet
Ernst Ising

Ernst Ising (10. toukokuuta 1900 Köln, Saksa – 11. toukokuuta 1998 Peoria, Yhdysvallat) oli saksalainen fyysikko, joka toimi professorina Bradleyn yliopistossa vuosina 1948–1976. Hänet tunnetaan spinhilaa simuloivan Ising- mallin kehityksestä. Vaikkakin Ising-mallin alun perin keksi Isingin väitöskirjan ohjaaja Wilhelm Lenz, Ising oli kuitenkin ensimmäinen, joka teki aiheesta julkaisun. Ising aloitti vuonna 1919 matematiikan ja fysiikan opinnot Göttingenin yliopistossa ja jatkoi opintojaan Bonnin ja Hampurin yliopistoissa. Hampurissa Ising suuntautui Wilhelm Lenzin ohjauksessa teoreettiseen fysiikkaan tutkien ferromagnetismia ja valmistui tohtoriksi vuonna 1924. Väitöskirjassaan Ising simuloi magneettisen momentin yksiulotteista spinhilaa ohjaajansa kehittämällä mallilla, jossa spineillä on vain kaksi mahdollista arvoa: ylös ja alas (vaihtoehtoisesti 1 ja −1) ja nämä spinit vaikuttavat vain lähimpänä vierellään oleviin spineihin. Yksiulotteisella systeemillä ei esiinny faasimuutosta ja tästä Ising päätteli virheellisesti ettei useampiulotteisessakaan tapauksessa esiinny faasimuutosta. Tämä malli tunnetaankin nykyään Ising-mallina. Tohtoriksi valmistumisen jälkeen Ising työskenteli opettajana ja opiskeli filosofiaa ja pedagogisia opintoja. Hän meni naimisiin Johanna Ehmerin kanssa vuonna 1930. Adolf Hitlerin ollessa vallassa vuonna 1933 Ising ei saanut toimia virassaan, koska oli juutalainen. Vuonna 1934 hän kuitenkin sai työpaikan opettajana ja rehtorina juutalaislasten koulusta, jonka natsit kuitenkin tuhosivat vuonna 1939. Tämän jälkeen Isingit muuttivat Luxemburgiin. Koska Ernstin vaimo Johanna ei ollut juutalainen, Ernstiä ei poistettu maasta ja tämä työskenteli rautatietyömaalla. Hitlerin vallattua Luxemburgin Ernst joutui tekemään töitä Saksan armeijalle. Vuonna 1947 Ising pääsi muuttamaan vaimonsa ja poikansa kanssa Yhdysvaltoihin. Siellä hän aluksi opetti fysiikkaa ja matematiikkaa Minotissa, Pohjois-Dakotassa. Vuotta myöhemmin hän muutti Peoriaan ja opetti Peorian yliopistossa fysiikkaa, kunnes jäi eläkkeelle vuonna 1976. Hän kuoli kodissaan Peoriassa vuonna 1998 ollessaan 98-vuotias. == Lähteet == == Aiheesta muualla == * Ernst Ising and the Ising model * Bradleyn yliopisto – Dr. Ernst Ising Luokka:Saksalaiset fyysikot Luokka:Vuonna 1900 syntyneet Luokka:Vuonna 1998 kuolleet
Dmanisin piirikunta

Dmanisin piirikunta () on piirikunta Kvemo Kartlin hallintoalueella Georgiassa. Piirikunnassa on noin 28 400 asukasta (vuonna 2006) ja sen pinta- ala on 1 199 neliökilometriä. Piirikunta rajautuu etelässä Armeniaan, lännessä Ninotsmindan, pohjoisessa Tsalkan ja idässä Bolnisin sekä Tetritsqaron piirikuntiin. Piirikunnan asukkaista noin 67 prosenttia on azereita ja 31 prosenttia georgialaisia (2002). Sen keskus on Dmanisin kaupunki. Piirikunnan länsiosa nousee Džavakhetin tasangolle yli 2 000 metrin korkeuteen, itäosaa taas lävistävät Khrami- ja Mašavera-jokien laaksot. Piirikunnan tärkeimpiin elinkeinoihin kuuluvat karjan ja vihannesten kasvatus sekä elintarviketeollisuus. == Lähteet == == Aiheesta muualla == Luokka:Georgian piirikunnat